Βραβεία Αμερικανικής Ακαδημίας Κινηματογράφου 2017

Η 90η Απονομή των Βραβείων της Ακαδημίας Κινηματογράφου, γνωστά κυρίως ως Βραβεία Όσκαρ, παρουσιάστηκε από την Ακαδημία Motion Picture Arts and Sciences (AMPAS), τίμησε τις καλύτερες ταινίες του 2017 και έλαβε χώρα στο Θέατρο Ντόλμπι στο Χόλιγουντ της Καλιφόρνια. Η απονομή πραγματοποιήθηκε στις 4 Μαρτίου 2018, αντί για τέλη Φεβρουαρίου όπως συνηθίζεται, προκειμένου να μην συμπέσει με τους Χειμερινούς Ολυμπιακούς Αγώνες του 2018.Κατά την διάρκεια της απονομής, η AMPAS παρουσίασε τις υποψηφιότητες στις 24 κατηγορίες των Βραβείων Όσκαρ. Η απονομή προβλήθηκε στην αμερικανική τηλεόραση από το ABC, η παραγωγή ήταν των Michael De Luca και Jennifer Todd και η σκηνοθεσία ήταν της Glenn Weiss. Ο κωμικός ηθοποιός Τζίμι Κίμελ ήταν για δεύτερη φορά ο οικοδεσπότης και έγινε το πρώτο άτομο που παρουσίασε την εν λόγω εκδήλωση επί δυο συνεχόμενα έτη μετά τον Μπίλυ Κρίσταλ που παρουσίασε την ίδια εκδήλωση το 1997 και το 1998.Παράλληλα, η Ακαδημία Κινηματογράφου παρουσίασε την 9η Απονομή των Governors Awards στο Grand Ballroom στο Χόλιγουντ στις 11 Νοεμβρίου 2017. Στις 10 Φεβρουαρίου 2018, σε μια τελετή στο ξενοδοχείο Beverly Wilshire στο Μπέβερλυ Χιλς, ο ηθοποιός Πάτρικ Στιούαρτ παρουσίασε τα Επιστημονικά και Τεχνολογικά Βραβεία της Ακαδημίας. Η ταινία Η Μορφή του Νερού κέρδισε επτά βραβεία, μεταξύ των οποίων Καλύτερης Φωτογραφίας και Καλύτερης Σκηνοθεσίας για τον Γκιγιέρμο Ντελ Τόρο. Η Δουνκέρκη κέρδισε τρία βραβεία ; οι ταινίες Blade Runner 2049, Coco, Η πιο σκοτεινή ώρα και Οι Τρεις Πινακίδες Έξω από το Έμπινγκ, στο Μιζούρι κέρδισαν από δυο βραβεία η καθεμιά. Οι ταινίες Εγώ, η Τόνια, Τρέξε!, Να με Φωνάζεις με τ' Όνομά σου, Μία φανταστική γυναίκα, Icarus, Αόρατη Κλωστή, Heaven Is a Traffic Jam on the 405, The Silent Child και Dear Basketball κέρδισαν από ένα βραβείο η καθεμιά.

 Οι υποψηφιότητες για την 90η Απονομή των Βραβείων Όσκαρ ανακοινώθηκαν στις 23 Ιανουαρίου 2018 στις 5:22πμ PST (13:22 UTC), στο Θέατρο Samuel Goldwyn στο Μπέβερλυ Χιλς της Καλιφόρνια, με ζωντανή σύνδεση σε όλο τον κόσμο, από την ίδια την Ακαδημία Κινηματογράφου και τους ηθοποιούς Tiffany Haddish και Andy Serkis.Η ταινία Η Μορφή του Νερού ήταν πρώτη στην κατάταξη με δεκατρείς υποψηφιότητες. Η Δουνκέρκη ήταν δεύτερη με οκτώ υποψηφιότητες και Οι Τρεις Πινακίδες Έξω από το Έμπινγκ, στο Μιζούρι ήταν τρίτη με επτά υποψηφιότητες. Η Ακαδημία Κινηματογράφου πραγματοποίησε την 9η απονομή των Governors Awards στις 11 Νοεμβρίου 2017, όπου παρουσιάστηκαν και απονεμήθηκαν τα εξής βραβεία : Ανιές Βαρντά - Γαλλίδα συγγραφέας, σκηνοθέτης και παραγωγός του κινηματογράφου. Τσαρλς Μπέρνετ - Αμερικανός συγγραφέας, παραγωγός, σκηνοθέτης και κινηματογραφιστής. Ντόναλντ Σάδερλαντ - Καναδός ηθοποιός. Όουεν Ρόισμαν - Αμερικανός κινηματογραφιστής.Βραβείο Ειδικής ΠροσφοράςΑλεχάντρο Γκονσάλες Ινιάριτου για το εικονικής πραγματικότητας έργο του Carne y Arena Μαίρη Τζ. Μπλάιτζ – Όντας υποψήφια στις κατηγορίες Καλύτερος Β' Ρόλος και Καλύτερο Τραγούδι, είναι το πρώτο άτομο που ήταν υποψήφιο την ίδια χρονιά σε δυο κατηγορίες (ερμηνεία, σύνθεση). Γιανς Φορντ – Με την υποψηφιότητά του στο Καλύτερο Ντοκιμαντέρ για το Strong Island, είναι ο πρώτος δημόσια transgender σκηνοθέτης που ήταν υποψήφιος για Βραβείο Όσκαρ. Γκρέτα Γκέργουιγκ – Με την υποψηφιότητά της για το Lady Bird, έγινε η πέμπτη γυναίκα κινηματογραφίστρια που ήταν υποψήφια στην Κατηγορία Καλύτερος Σκηνοθέτης. Τζέιμς Άιβορι – Στα 90α του χρόνια, έγινε ο μεγαλύτερος σε ηλικία άνδρας που ήταν υποψήφιος για Βραβείο Όσκαρ (Καλύτερο Προσαρμοσμένο Σενάριο για το Call Me by Your Name) και το μεγαλύτερο σε ηλικία άτομο που κέρδισε Βραβείο Όσκαρ. Ρέιτσελ Μόρισον – Έγινε η πρώτη γυναίκα στην ιστορία της Ακαδημίας Κινηματογράφου που ήταν υποψήφια στην Κατηγορία Καλύτερου Κινηματογραφιστή, για το Mudbound. Τζόρνταν Πιλ – Με την υποψηφιότητά του για το Get Out, έγινε ο πέμπτος μαύρος κινηματογραφιστής που ήταν υποψήφιος στην Κατηγορία Καλύτερος Σκηνοθέτης καθώς και ο πρώτος μαύρος κινηματογραφιστής που ήταν υποψήφιος στις κατηγορίες παραγωγής, σκηνοθεσίας και σεναρίου την ίδια χρονιά. Με την νίκη του στην Κατηγορία Καλύτερο Αυθεντικό Σενάριο, έγινε ο πρώτος μαύρος σεναριογράφος που κέρδισε σε αυτή την κατηγορία. Κρίστοφερ Πλάμερ – Στην ηλικία των 88 ετών, έγινε ο μεγαλύτερος σε ηλικία ηθοποιός που ήταν υποψήφιος για Βραβείο Όσκαρ (Καλύτερου Β' Ρόλου για το All the Money in the World). Ο Πλάμμερ είναι επίσης ο μεγαλύτερος σε ηλικία και μοναδικός νικητής βραβείου Όσκαρ σε αυτή την κατηγορία (Καλύτερου Β' Ρόλου για το Beginners το 2012). Ντι Ρις – Με την υποψηφιότητά της για το Mudbound, είναι η πρώτη μαύρη γυναίκα που ήταν υποψήφια στην Κατηγορία Καλύτερο Προσαρμοσμένο Σενάριο και η δεύτερη μαύρη γυναίκα που ήταν υποψήφια στην Κατηγορία Σεναρίου. Οκτάβια Σπένσερ – Μαζί με τη Βαϊόλα Ντέιβις, είναι η μαύρη ηθοποιός με τον μεγαλύτερο αριθμό υποψηφιοτήτων, με τρεις υποψηφιότητες (Καλύτερος Β' Γυναικείος Ρόλος για το The Shape of Water). Μέριλ Στριπ – Με την εικοστή πρώτη υποψηφιότητά της στην Κατηγορία Α' Γυναικείου Ρόλου στην ταινία The Post, έσπασε το ατομικό της ρεκόρ ως η ηθοποιός που έλαβε τον μεγαλύτερο αριθμό υποψηφιοτήτων. Ανιές Βαρντά – Στην ηλικία των 89 ετών, έγινε το μεγαλύτερο σε ηλικία άτομο που ήταν υποψήφιο για Βραβείο Όσκαρ (Καλύτερο Ντοκιμαντέρ για το Faces Places). Ντένζελ Ουάσινγκτον – Με την υποψηφιότητά του για το Roman J. Israel, Esq., θεωρείται πλέον ο περισσότερο τιμώμενος μαύρος ηθοποιός. Τζον Γουίλιαμς – Με την 55η υποψηφιότητά του, έσπασε το ατομικό του ρεκόρ ως το εν ζωή άτομο με τις περισσότερες υποψηφιότητες (Best Original Score for Star Wars: The Last Jedi). Επίσημη ιστοσελίδα των Βραβείων Όσκαρ Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών